PASIŪLYMAS

DĖL LIETUVOS RESPUBLIKOS

2022 METŲ VALSTYBĖS BIUDŽETO IR SAVIVALDYBIŲ BIUDŽETŲ FINANSINIŲ RODIKLIŲ PATVIRTINIMO

ĮSTATYMO PROJEKTO Nr. XIVP-966(2)

2021-12-09

Vilnius

Siūloma keisti	Pasiūlymo turinys
Straipsnis	Straipsnio dalis	Punktas

Argumentai: Rainių žudynės-vienas tragiškiausių Lietuvos valstybės istorijos įvykių, kuomet 1941 m. birželio mėn., naktį iš 24 į 25 d., Rainių miškelyje NKVD-NKGB Telšių apskrities skyriaus darbuotojai su pagalbininkais nukankino 75 Telšių kalėjimo politinius kalinius. 1991 m. sovietinio teroro aukų atminimui pastatyta Kančios koplyčia ir pasodintas Atminties ąžuolynas. Rainių žudynių vietos ir koplyčios kompleksas įrašytas į Kultūros vertybių registrą ir yra nacionalinis kultūros paminklas. Minimo memorialinio objekto valdytoja, Telšių rajono savivaldybė, nuolat prižiūri žudynių vietoje sukurtą infrastruktūrą, tačiau Rainių žudynių vietos ir koplyčios kompleksui būtina atlikti remonto ir jo aplinkos tvarkymo darbus, kad lankyti pritaikytas kompleksas prisidėtų prie vietos gyventojų ir svečių rekreacinių poreikių tenkinimo, kultūros paveldo bei krašto istorijos pažinimo skatinimo. Telšių rajono savivaldybė skirs 20 procentų visos darbų vertės. Pasiūlymas: Atsižvelgiant į valstybės finansines galimybes, skirti 200 000 eurų Rainių koplyčios remonto ir jos aplinkos sutvarkymo darbams atlikti. Lėšų šaltinis: Valstybės biudžeto įplaukos iš akcizo už alkoholinius gėrimus bei apdorotą tabaką, viršplaninės biudžeto pajamos iš konfiskuoto turto realizavimo ir baudų už administracinės teisės pažeidimus, Kultūros rėmimo programai skirtos ar skolintos lėšos.

Teikia

Seimo nariai:

Rimantė Šalaševičiūtė